NaiveNeuron/SloPal huggingface dataset:
Demian, Jaroslav, poslanec NR SR (2013-05-15):
Vážená pani predsedajúca, vážené panie poslankyne, páni poslanci, vážený pán minister, dovoľte mi, aby som ako určený spravodajca výboru pre financie a rozpočet predniesol spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov, tlač 355, vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada uznesením č. 487 z 13. marca tohto roku pridelila vládny návrh zákona výboru pre financie a rozpočet a ústavnoprávnemu výboru. Gestorský výbor nedostal do začatia rokovania stanoviská poslancov Národnej rady. K predmetnému vládnemu návrhu zákona zaujali výbory Národnej rady tieto stanoviská: Po prvé, odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi (výbor pre financie a rozpočet uznesením č. 160 zo dňa 9. mája 2013, ústavnoprávny výbor uznesením č. 205 zo dňa 7. mája 2013). Z uznesení výborov Národnej rady uvedených pod bodom III tejto správy vyplynuli pozmeňujúce a doplňujúce návrhy, ktoré sú uvedené pod bodom IV tejto spoločnej správy. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: O bodoch spoločnej správy č. 1, 2, 5, 6 hlasovať s návrhom gestorského výboru schváliť. O bodoch spoločnej správy číslo 3, 4 hlasovať s návrhom gestorského výboru neschváliť. Gestorský výbor na základe stanovísk výborov vyjadruje, vyjadrených v uzneseniach uvedených pod bodom III tejto správy a v stanoviskách poslancov gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov, schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 166 z 13. mája 2013. Vážená pani podpredsedníčka, ďakujem, skončil som, otvorte rozpravu, do ktorej sa hneď ako aj hlásim.
P. Hrušovský, podpredseda NR SR: (2002-02-13):
A. M. Húska, poslanec: Ďakujem. Ja oceňujem práve argumentáciu pána poslanca Cupera, pretože preukázal podloženosť toho riešenia a poukázal na ochranu štátneho záujmu. My môžeme pokojne hovoriť o štátnom záujme, nemáme rozpaky v tejto oblasti. Je celkom legitímna brániť sa niektorým regionálnym pohybom, ktoré by ohrozili integritu štátu. Bol tu, samozrejme, aj atak na pána poslanca Cupera pánom poslancom Tatárom. Posudzujeme vás na základe vašich postojov a posudzujeme aj na základe toho, akým spôsobom sa na politickej scéne pohybujete. Pohybujete sa stále ako politický kontrabant. Ako ľudia, ktorí sa primknú, prihlásia sa k nejakej politickej sile, ktorá má takú dôveru v občanoch, že dotiahne to nad päťpercentnú hladinu a potom znova operujete ako slobodní strelci. Tento problém je, ktorý si musia uvedomiť aj vaši budúci partneri, pretože zrejme zasa budete hľadať týchto partnerov. Je jednoducho nemožné, aby sme akceptovali prax politických prevádzačov, ktorí prevádzajú určité malé skupiny z jedného... (Zvuk časomiery.)
Somogyi, Szilárd, poslanec NR SR (2011-06-01):
Asi myslím, že aj v mene ostatných kolegov môžem povedať, že nesmierne nás teší, že pán Matovič, resp. predkladatelia si osvojili iniciatívu strany Sloboda a Solidarita na zníženie počtu poslancov v parlamente. Takže tiež si myslím, že ďalšia podpora tohoto nášho návrhu, ktorý naďalej hlásame, je veľmi užitočná, potrebná. A súhlasím s pánom Matovičom, že fakt musíme vyslať či už signál, rozhodnutie alebo zmenu voči voličom, že aj my to v skutočnosti myslíme to vážne. Takže len pridružujem sa k tomu, čo kolega Krnáč povedal, že je treba rozmýšľať o ďalšom skvalitnení pôvodného návrhu strany Sloboda a Solidarita. Ďakujem.
Bugár, Béla, podpredseda NR SR (2011-07-06):
Nech sa páči, prezentujme sa a hlasujme o tom návrhu. Ako vidím, pán spravodajca, toto už také jednotné nebude. (Hlasovanie.) Prítomných 149 poslancov, za 80, zdržalo sa 69 poslancov. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sahlási niekto do rozpravy. Konštatujem, že nie je to tak. Vyhlasujem rozpravu za skončenú. Pán spravodajca.
Viskupič, Marián, poslanec NR SR (2021-03-30):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Aštaryová, Zuzana, poslankyňa NR SR (2011-03-25):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre financie a rozpočet na svojom zasadnutí dňa 16. marca 2011 prerokoval a schválil návrhy na vyslovenie súhlasu s príslušnou zmluvou a zároveň ako gestorský výbor aj jednotlivé správy k - návrhu na vyslovenie súhlasu Národnej rady Slovenskej republiky so Zmluvou medzi vládou Slovenskej republiky a vládou Vietnamskej socialistickej republiky o podpore a vzájomnej ochrane investícií (tlač 255a) uznesením výboru č. 146, - návrhu na vyslovenie súhlasu Národnej rady Slovenskej republiky so Zmluvou medzi Slovenskou republiku a Kanadou o podpore a vzájomnej ochrane investícií (tlač 257a) uznesením výboru č. 147, - návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Macedónskou republikou o podpore a vzájomnej ochrane investícií (tlač 258a), uznesenie výboru č. 148, - návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Tureckou republikou o podpore a vzájomnej ochrane investícií (tlač 259a), uznesenie výboru č. 149. Uvedené návrhy na vyslovenie súhlasu s príslušnou zmluvou pridelil predseda Národnej rady svojím rozhodnutím č. 267 zo dňa 3. marca Výboru Národnej rady Slovenskej republiky pre financie a rozpočet a Ústavnoprávnemu výboru. Výbory predmetné návrhy prerokovali v stanovenom termíne. K predmetným zmluvám zaujali výbory jednotné stanovisko s tým, že odporučili Národnej rade so zmluvami vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi. Následne Výbor Národnej rady Slovenskej republiky pre financie a rozpočet ako gestorský výbor schválil správy o výsledku prerokovania uvedených návrhov a na základe stanovísk výborov odporučil Národnej rade podľa čl. 68 písm. d) Ústavy Slovenskej republiky so zmluvami vysloviť súhlas a aby rozhodla, že príslušné uvedené medzinárodné zmluvy podľa čl. 7 ods. 5 ústavy majú prednosť pred zákonmi. Návrh uznesenia je súčasťou príslušnej správy. Prosím, otvorte rozpravu.
Zmajkovičová, Renáta, podpredsedníčka NR SR (2014-03-27):
Ďakujem, pán minister. Ďalšiu otázku položil pán poslanec Juraj Blanár ministrovi práce, sociálnych vecí a rodiny Slovenskej republiky Jánovi Richterovi. Otázka znie: „Vláda plánuje použiť na podporu zamestnanosti mladých 200 mil. eur. Pán minister, rád by som sa opýtal na rozdeľovanie, budú tieto prostriedky rozdeľované regionálne alebo aký bude použitý kľúč pri ich alokácii?“ Nech sa páči, pán minister.
Saková, Denisa, ministerka vnútra SR (2019-05-16):
Pani poslankyňa, ja sa k tomu vyjadrím úplne jasne, stručne. Všetky tieto podnety môžu títo dvaja žiadatelia o udelenie pobytu smerovať na inšpekciu ministerstva vnútra, kde to preveríme veľmi operatívne. Páči sa.
Mazurek, Milan, poslanec NR SR (2021-05-10):
Ďakujem veľmi pekne, pán poslanec, za odvahu, za to, ako ste to tu povedali úplne na rovinu, aj za to, že budete hlasovať za odvolanie pani ministerky Kolíkovej. Je to to najlepšie, čo dnes môžme pre Slovenskú republiky urobiť. Pretože okrem toho všetkého, čo ste vymenovali, je tu xy ďalších dôvodov, pre ktoré táto pani jednoducho naďalej nemôže zastávať túto pozíciu. Či už to bolo na začiatku roka 2020, keď sa občania topili v problémoch a ona vyzvala exekútorov, aby exekvovali obyvateľov. Keď to bolo, keď obyvatelia Slovenskej republiky viac ako 600-tisíc podpismi vyzbierali hlasy na to, aby sa tu konalo referendum, opakovane v médiách zosmiešňovala túto snahu a dokonca sa vyjadrila takým spôsobom, že referendum o predčasných voľbách, to znamená, vôľa obyvateľov Slovenskej republiky, tá istá vôľa, ktorá tu dala možnosť ľuďom sedieť ako poslancom, je rozbitie nejakých princípov právneho štátu. Neuveriteľné! To už zakladá pochybnosti o odbornosti pani ministerky ako takej. Pani ministerka aktívne zdaní obyvateľov Slovenskej republiky v čase obrovskej ekonomickej krízy, v dobe, keď ľudia nemajú už pomaly za čo zaplatiť svoje nájmy, dotuje obrovskými desaťtisícmi eur nechutné, zvrátené neomarxistické mimovládne organizácie a ich prínosom, ich kultúrna hodnota je nulová. Dotuje ľudí, 25-tisíc eur dala na tú tzv. Teplú vlnu, kde točia videá, kde si nejaký polonahý chlap v legínach strká hlavu do rozkroku, má to na YouTube sto videní, a ona tomuto dá 25-tisíc eur v tej istej dobe, keď máme plné schránky všetci ako poslanci od zúfalých slobodných mamičiek, ktoré nemajú z čoho zaplatiť nájmy a ktorým hrozí, že vypadnú na ulicu. Toto robí pani ministerka. Jednoducho po všetkých tých kauzách a tá čerešnička na torte o tom, že sa zistilo, ako úspešne jej rodinná firma podniká so štátom, to už bola len posledná kvapka. Nehovoriac o generálovi Lučanskom, o tom, že človek prišiel o život vo väzbe, keď ona bola ministerka spravodlivosti a neodstúpila, a ešte si do tohto mŕtveho chlapa kopla v tej úchylnej, nechutnej relácii... (Prerušenie vystúpenia časomerom.)
Dostál, Ondrej, poslanec NR SR (2018-02-13):
Vážený pán predkladateľ, vážený pán podpredseda Národnej rady, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali: ústavnoprávny výbor, výbor pre financie a rozpočet a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona do 12. marca 2018 a gestorský výbor do 13. marca 2018. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, otvorte, prosím, rozpravu.
S. Kahanec, poslanec: (2008-12-08):
No, pán premiér najprv nemal informácie, ale teraz je už zverejnená aj zmluva medzi konzorciom a ministerstvom výstavby a regionálneho rozvoja. A nechcem sa ja pasovať za právnika, ale právnici, ktorí pozreli túto zmluvu, jednoznačne konštatovali, že táto zmluva má silnú exkluzivitu, je to tam úplne explicitne vyjadrené v tejto zmluve a to znamená, že ak by náhodou nechcelo dať zákazku ministerstvo tomuto konzorciu, tak pokuta je taká, že aj keby ju zadalo niekde inde, zaplatí to približne to isté, teda podľa toho, čo bude zodpovedať objednávke, aj samotnému konzorciu z dôvodu exkluzivity zmluvy. Druhá vec. V tejto zmluve sú uvedené poplatky za jednotlivé informačné vzdelávacie aktivity. A keď sa tu spomínajú cifry, tak napríklad za lektorskú činnosť je poplatok 25-tisíc za domácu a 70-tisíc za činnosť zahraničného lektora. To každý, kto v tejto oblasti pracuje, môže iba skonštatovať, že tieto sumy sú minimálne dvojnásobné. Minimálne dvojnásobné, ak nie niekoľkonásobné. V tejto zmluve takisto sú problémy s vypovedaním tejto zmluvy, to znamená, nie je tak ľahko z nej vycúvať, a takisto nič táto zmluva nerieši, čo sa týka kvality. To znamená, ako budú preukazovať zmluvné strany, či boli veci urobené s dostatočnou kvalitou? A ako pritlačí na to, aby tá kvalita bola? Dalo by sa podrobne o tejto zmluve hovoriť, ale aspoň pár údajov, pár faktov. Ďakujem.
B. Bugár, podpredseda NR SR: (2005-10-25):
Pán podpredseda vlády, nech sa páči, môžete sa vyjadriť.
Jurinová, Erika, podpredsedníčka NR SR (2013-02-07):
Nech sa páči, pán poslanec, pokračujte vo svojej rozprave.
Zmajkovičová, Renáta, podpredsedníčka NR SR (2012-08-02):
Pán poslanec, chcete položiť doplňujúcu otázku? Nie. Pani ministerka, ďakujem. Ďalšiu otázku položil pán poslanec Tibor Lebocký na ministra pôdohospodárstva a rozvoja vidieka Ľubomíra Jahnátka: „Pán minister, mohli by ste informovať o priebežných výsledkoch spoločných aktivít rezortu pôdohospodárstva, vnútra zameraných na kontrolu bezpečnosti potravín dovážaných za účelom priameho predaja z krajín susediacich so Slovenskou republikou?“ Nech sa páči, pán minister.
Laššáková, Jana, podpredsedníčka NR SR (2014-11-08):
Pán poslanec Bublavý.
Šefčík, Marek, poslanec NR SR (2021-12-10):
Tým sme rozhodli o všetkých návrhoch podaných v rozprave. Na základe oprávnenia ako spravodajcu predkladám návrh na prerokovanie návrhu zákona v treťom čítaní ihneď.
Viskupič, Jozef, poslanec NR SR (2016-06-07):
Myslím, že je úplne evidentné, že tento typ debaty, ktorý v parlamente vedieme, má za cieľ, a tak, ako som počul mnohé faktické poznámky, odvrátiť pozornosť. Tak skúsim teda povedať, že sedíme tu kvôli zlyhaniu ministra vnútra, ktorý kryje daňového podvodníka. Je iba úsmevné, resp. je veľmi dôležité povedať, že toto krytie a motivácia toho krytia je veľmi vysoko, pretože v byte toho daňového podvodníka býva premiér tejto krajiny Robert Fico. Preto bolo veľmi dôležité aj názorne ukázať, čo znamená, keď minister vnútra povie, že nič sa nestalo, pretože vtedy bola doba cashu a niekto, neviem koľko, vyše 20 igelitiek alebo tašiek cashu peňazí musel priniesť a zaplatiť za tieto byty. Myslím si, že ľudia aj v duchu tejto debaty sú klamaní a preto by mal byť minister vnútra na tejto schôdzi odvolaný. Navyše chcel by som aj jeho samého vyzvať, pretože tá váha tých argumentov je naozaj ťažká, ten podvod nie je tak zložitý a chcem ho vyzvať, aby sme tu nemuseli sedieť a hovoriť o evidentných veciach, aby sa svojej funkcie jednoducho vzdal. Urobí dobre, ak vstúpime do predsedníctva Rady EÚ bez toho, že budeme mať ministra vnútra, ktorý kryje daňového podvodníka, toho podvodníka, ktorého v byte býva premiér tejto krajiny. Ďakujem.
Paška, Pavol, predseda NR SR (2013-10-25):
Pán poslanec Brocka.
V. Palko, minister vnútra SR: (2003-02-25):
Pani poslankyňa Dubovská sa pýtala na ochranu osobných údajov, či tento zákon obsahuje takéto ustanovenie. V § 64 sa definujú informačné systémy, ktoré Policajný zbor vedie, ktoré sa týkajú zbraní, streliva, strelníc a je tam vymenované od ods. 1 od písm. a) až po písm. l), o čo všetko sú tam údaje. Isteže sú tam aj osobné údaje v rozsahu  údajov, ktoré sa uvádzajú na žiadostiach a v rozsahu údajov uvádzaných na tlačivách, ktoré  sa uvádzajú v tomto zákone. Tento zákon neobsahuje však nič, čo sa týka ochrany osobných údajov, lebo to nie je potrebné, existuje osobitný zákon č. 428/2002 Z. z. o ochrane osobných údajov a v § 64 sa v ods. 3 iba odvoláva, že pri ochrane osobných údajov sa podpisuje podľa toho zákona existujúceho o ochrane osobných údajov. Predseda výboru pán Kaliňák hovorí, že zákon nerieši problematiku nelegálnych zbraní,  čo pripúšťam a ani nevidím dôvod, prečo by takýto zákon mal riešiť problematiku nelegálnych zbraní. Držba nelegálnej zbrane je trestný čin, a to je problematika, ktorú rieši Trestný zákon.  Je to druh trestného činu, ktorý sa Policajným zborom odhaľuje, vyšetruje v trestnom konaní, trestá a stíha. Čo sa týka korupcie, pripúšťam, že nebezpečenstvo korupcie tu existuje, samozrejme, vždy, ale ide o to, či proces udeľovania výnimiek bude popísaný presnými pravidlami, presnými internými predpismi, ak interné predpisy budú presne urobené, tak tam bude malý minimálny priestor na nejakú svojvôľu, a tým aj na korupčné správanie sa. Samozrejme, v druhom čítaní v tomto zákone možno ešte pristúpiť k nejakým drobným zmenám, pokiaľ páni poslanci, panie poslankyne budú mať konkrétne zlepšujúce návrhy, tak, prosím, môžeme o nich diskutovať. Ďakujem za pozornosť.
V. Novotný, poslanec: (2008-10-30):
A čo sa týka záveru vystúpenia mojej predrečníčky, pani poslankyne Tóthovej, chcem len podotknúť, že mňa ako opozičného politika vždy poteší, keď koaličný vyjadrí nesúhlas s tým, čo prináša vládny návrh. Len, bohužiaľ, väčšinou sa to potom pri hlasovaní neprejaví. Tak verím, že v tomto prípade to tak nebude. Myslím, že tie odvolávky na pozmeňujúce návrhy v spoločnej správe boli zrozumiteľné. Ja ich aj vyjmem na samostatné hlasovanie. Ďakujem pekne.
Hort, Milan, podpredseda NR SR (2011-05-19):
Nech sa páči, pán minister.
Laurenčík, Milan, podpredseda NR SR (2021-05-27):
Pán poslanec Vladimír Faič.
Danko, Andrej, predseda NR SR (2016-09-08):
Ďakujem. Vážené poslankyne, vážení poslanci, pokračujeme v prerušenej schôdzi tak, ako bolo avizované. Do rozpravy je písomne prihlásený pán poslanec Boris Kollár. Vzhľadom na to, že nie je v rokovacej miestnosti, stráca poradie. Poprosím, druhý prihlásený je pán poslanec Gábor Grendel. (Pokračovanie rokovania o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
Ježík, Jozef, poslanec NR SR (2018-09-12):
Ďakujem za slovo. Vážený pán predsedajúci, vážený pán minister, vážené panie poslankyne, páni poslanci, dovoľte, aby som vystúpil v prvom čítaní ako spravodajca určený ústavnoprávnym výborom k uvedenému vládnemu návrhu ústavného zákona. Vládny návrh ústavného zákona spĺňa z formálnoprávnej stránke náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval vládny návrh ústavného zákona do 32 dní od jeho prerokovania v Národnej rade v prvom čítaní. Zo znenia vládneho návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh ústavného zákona prerokuje v druhom čítaní. Odporúčam zároveň vládny návrh ústavného zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie vládneho návrhu ústavného zákona v gestorskom výbore v zmysle uvedeného rozhodnutia predsedu Národnej rady. Pán predsedajúci, skončil som.
Grendel, Gábor, podpredseda NR SR (2020-11-24):
Ďakujem, pán minister. Spoločnou spravodajkyňou z výboru pre vzdelávanie, vedu, mládež a šport je pani poslankyňa Viera Leščáková, ktorú prosím, aby informovala Národnú radu Slovenskej republiky o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Ďuriš Nicholsonová, Lucia, podpredsedníčka NR SR (2017-09-06):
Ďakujeme pekne, pani poslankyňa. Nasleduje pán poslanec Krajčí. Nech sa páči.
Mikulec, Roman, poslanec NR SR (2023-10-25):
Sľubujem. (Potlesk.)
P. Kubovič, poslanec: (2007-02-02):
Viackrát tu zaznela pripomienka z radov poslancov opozície, že na rokovaní o takom dôležitom zákone nie je prítomný žiadny zástupca vlády, tobôž už vôbec nie ani pán premiér, čo si myslím, že bolo mnohokrát v predchádzajúcom období pripomienka práve vás, aj napríklad vás, pán predsedajúci. Dokonca ste neváhali mnohokrát robiť prerušenia rokovaní len preto, že sa muselo čakať na niektorého člena vlády. Keď dnes opozícia dá takýto návrh a takúto pripomienku, tak ako je asi vám vlastné v tejto chvíli, pretože naozaj tých 40 a viac percent vás utvrdzuje v tom, že to robíte dobre. Jednoducho vás vedie k tomu, že to ignorujete a že sa vôbec nesnažíte urobiť nápravu, tak ako to žiada rokovací poriadok. Dovolím si povedať ešte, pán poslanec Hort, ešte jednu skutočnosť, ktorá vojde myslím si tiež do budúcnosti v rámci tohto rokovania, a to je to, že možno po 6 rokoch, ale minimálne 4 rokoch v tejto Národnej rade predsedajúci odobral slovo v rámci faktickej poznámky poslancovi. Tiež si nepamätám, že by sa takéto niečo udialo a myslím si, že toto sú tiež veci, ktoré si, pevne verím, aj verejnosť povšimla. Ďakujem. (Potlesk.)
Laurenčík, Milan, podpredseda NR SR (2022-03-22):
Ďakujem, pán poslanec. Na vaše vystúpenie evidujem šesť faktických poznámok. Končím možnosť prihlásiť sa faktickou poznámkou. Ako prvá vystúpi pani poslankyňa Monika Kozelová, nech sa páči.
Pčolinský, Peter, podpredseda NR SR (2023-06-14):
S reakciou pani poslankyňa Mierna.
Bugár, Béla, podpredseda NR SR (2019-10-17):
Ďakujem. Prerušujem rokovanie o tomto bode programu. Teraz pristúpime k druhému čítaniu o návrhu skupiny poslancov na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1655). Dávam slovo poslancovi Matovičovi, aby za skupinu poslancov návrh odôvodnil. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1655.)
Huba, Mikuláš, poslanec NR SR (2015-03-25):
Som predpokladal, že schôdza bude ešte pokračovať a že v prípade, že by bola väčšinová podpora tohto návrhu, že by som si dovolil naformulovať návrh uznesenia. Ale keďže už nepokračuje, toto je vlastne posledná šanca, tak som to preformuloval v tom duchu, že by pán predseda požiadal, keďže už nemáme možnosť urobiť ten druhý krok.
J. Halecký, poslanec: (2007-05-16):
Mali sme dosť významné podnety na to, že vo viacerých alebo v mnohých podnikoch sa pracuje dlhšiu pracovnú dobu, ako je dohodnuté v pracovnej zmluve, samozrejme, že vo viacerých podnikoch, vo viacerých firmách to bolo za minimálnu mzdu plus nejaké tie príplatky a takisto aj dohodnúť normu, výkonnosť, vyťaženosť bolo dosť ťažké. V predchádzajúcom stave tzv. norma spotreby práce nebola konzultovaná a podľa Zákonníka práce nebolo potrebné ju konzultovať s príslušným odborovým zväzom. Podľa návrhu ministerstva už bolo potrebné, aby na spotrebe práce, norme spotreby práce sa zúčastňoval odborový zväz, odborári a tu musím poukázať, že nie všetko bolo tak, ako možno si myslíme, že bolo diktátom, ale vláda ustúpila, takže podnik už nemusí pri normovaní práce sa s odborármi dohodnúť, ale v sporných prípadoch bude rozhodovať už príslušný inšpektorát práce, teda trošku nezávislejší orgán, orgán, ktorý je štátny. Takže tu vidím aj trošičku snahu vlády vyjsť v ústrety aj zamestnávateľom a prijímať kompromisy. Ďakujem.
Ďuriš Nicholsonová, Lucia, podpredsedníčka NR SR (2017-06-16):
Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Rastislavovi Schlosárovi, nech sa páči.
Bugár, Béla, doterajší podpredseda NR SR (2012-04-04):
Juraj Miškov.
Tomanová, Viera, poslankyňa NR SR (2012-08-03):
Ďakujem veľmi pekne, pani predsedajúca. Ja by som len na to, čo povedal pán poslanec Kollár, chcela zareagovať veľmi stručne. Pán Mihál nie je žiadnym autorom nijakého koncepčného materiálu, ktorý by tieto body, ktoré upravuje návrh novely zákona o sociálnom poistení, predkladal, vychádza zo spracovaných materiálov, a to z koncepčného materiálu „Stratégie všeobecného povinného dôchodkového systému v Slovenskej republike,“ spracovanej v roku 2009, z „Analýzy dlhodobej udržateľnosti dôchodkového systému,“ spracované v roku 2009 a „Vybraných aspektov dôchodkového systému z roku 2010.“ To je jedna vec. A pokiaľ ide o ten výpadok 500 miliónov. Ja keď som sa pozrela do štatistiky, tak dokonca zo štatistiky mi chýba nie 500, ale 600 miliónov. Ďakujem.
Radičová, Iveta, predsedníčka vlády SR (2011-05-26):
Vážený pán predsedajúci, vážená Národná rada, vážení členovia vlády, dovoľte mi, aby som v znení § 131 ods. 7 rokovacieho poriadku Národnej rady Slovenskej republiky ospravedlnila pána podpredsedu vlády a ministra dopravy, výstavby a regionálneho rozvoja Jána Figeľa, ktorý je na zahraničnej pracovnej ceste. Zastúpi ho pán minister hospodárstva Miškov. Na služobnej ceste je pán minister vnútra Lipšic. Zastúpi ho pán minister obrany Galko. Pán podpredseda vlády pre ľudské práva a menšiny Rudolf Chmel, bohužiaľ, zo zdravotných dôvodov, zastúpi ho pán minister pôdohospodárstva Simon. Dovoľte mi zároveň, aby som pána ministra školstva, vedy, výskumu a športu Eugena Jurzycu ospravedlnila z interpelácií, keďže prijíma generálneho riaditeľa Cernu pána Rolfa Heuera. Ďakujem veľmi pekne.
Ježík, Jozef, poslanec NR SR (2016-10-25):
Ďakujem. Podľa § 84 ods. 2 zák. o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Ľ. Jahnátek, minister hospodárstva SR: (2008-04-10):
Národná banka Slovenska má na území Slovenskej republiky okrem svojho ústredia deväť expozitúr. Ostatnú analýzu využívania svojich expozitúr bankami a ostatnými subjektmi pripravila Národná banka Slovenska v II. polroku v roku 2006. Banková rada NBS zároveň v júni minulého roku schválila stratégiu zavedenia eura do hotovostného peňažného obehu a sťahovanie a ničenie slovenskej meny, ktorá vychádza z aktuálneho stavu a zohľadňuje súčasné materiálno-technické a personálne zabezpečenie svojich expozitúr. Národná banka Slovenska prijala tiež rozhodnutie, podľa ktorého by sa rozsah vykonávanej činnosti v jej expozitúrach nemal meniť až do konca roku 2009. Pokiaľ Slovensko zavedie menu euro do hotovostného peňažného obehu podľa plánovaného termínu k 1. januáru 2009, ovplyvní to aj samotnú činnosť Národnej banky Slovenska a jej expozitúr v tejto oblasti. V súčasnosti je ťažké predpokladať, aký bude mať vplyv zavedenie eura do hotovostného peňažného obehu na vykonávanie emisnej a pokladničnej činnosti v expozitúrach Národnej banky Slovenska. Národná banka Slovenska opätovne prehodnotí fungovanie a organizačno-technické zabezpečenie všetkých svojich expozitúr na základe praktických skúseností v prvom roku fungovania spoločnej meny euro. V súčasnosti expozitúra Humenné vykonáva len úschovu a spracúvanie hotovosti. V praxi to znamená, že nemá priamy kontakt s bankami, ani s fyzickými osobami. Nad rozšírením poskytovaných služieb v tejto expozitúre však Národná banka Slovenska neuvažuje. Skončil som.
Kollár, Boris, predseda NR SR (2021-06-17):
(Zaznievanie gongu.) Vážené pani poslankyne, vážení páni poslanci, v mene štyroch poslaneckých klubov – za hnutie OĽANO, SME RODINA, SaS a ZA ĽUDÍ – podávam procedurálny návrh, aby sme dva vládne návrhy zákonov, ktoré na rokovanie Národnej rady predkladá minister zdravotníctva, prerokovali budúci týždeň v utorok 22. júna o deviatej hodine. Sú to body 13 a 14 schváleného programu, tlače 561 a 498. Je všeobecný súhlas? (Súhlasná reakcia pléna.) Ďakujem pekne. Ďalej pristúpime k hlasovaniu. Vážené pani poslankyne, vážení páni poslanci, pokračujeme v prerušenom rokovaní hlasovaním. Prosím poverenú členku výboru pre európske záležitosti poslankyňu Zitu Pleštinskú, aby uviedla hlasovanie o návrhu uznesenia k návrhu správy Európskeho parlamentu o situácii v oblasti sexuálneho a reprodukčného zdravia a práv v Európskej únii v rámci zdravia žien (tlač 552). (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k návrhu správy Európskeho parlamentu o situácii v oblasti sexuálneho a reprodukčného zdravia a práv v Európskej únii v rámci zdravia žien , tlač 552.)
Štefanec, Ivan, poslanec NR SR (2012-09-21):
Ďakujem pekne, pani podpredsedníčka. Chcel by som podporiť pána poslanca Mihála v jeho názore, že skutočne zrušenie daňových bonusov zasiahne najmä sociálne slabšie skupiny. Bohužiaľ, vláda robí všetko pre to, aby sťažila situáciu vysokoškolákom a najmä ich rodinám. Preto považujem za veľmi škodlivé zrušenie daňových bonusov. A o to je dôležitejší návrh pani poslankyne Gibalovej, tak ako ho predložila, preto, aby jednak títo študenti neboli diskriminovaní, aby sa nerozlišovalo, či študujú na Slovensku alebo v zahraničí, pretože ich situácia, ich rodín sa tým nemení. Ale myslím si, že keď podporíme tento zákon z dielne pani poslankyne, tak práve učiníme spravodlivosti zadosť v tom, že zrovnoprávnime študentov tých, ktorí študujú doma aj v zahraničí. A týmto by som chcel vyjadriť aj za náš klub tomuto návrhu podporu. Ďakujem.
Paška, Pavol, predseda NR SR (2012-05-09):
Pán poslanec Matovič.
Golian, Ján, poslanec NR SR (2011-02-03):
Pán predsedajúci, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: ústavnoprávnemu výboru, ďalej Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú ihneď.
Saloň, Marián, poslanec NR SR (2022-12-02):
Ďakujem pekne, pán predsedajúci. Vážená pani poslankyňa, páni poslanci, Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby predkladá v súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov, zákon o ochrane pred odpočúvaním, správu výboru o stave použitia informačno-technických prostriedkov za I. polrok 2002 (správne: 2022, pozn. red.), tlač 1194. V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Slovenskú informačnú službu v mesiaci júl o zaslanie správy o použití informačno-technických prostriedkov za I. polrok roku 2022. Správa o použití informačno-technických prostriedkov za I. polrok 2022 predložila, správu predložila Slovenská informačná služba vo verzii neobsahujúcej utajované skutočnosti. Údaje o použití informačno-technických prostriedkov, neobsahujúce utajované skutočnosti, tak ako ich predložila Slovenská informačná služba, sú uvedené v predloženej práve. Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby uvedenú správu prerokoval na 20. schôdzi výboru dňa 27. septembra 2022 a prijal uznesenie č. 82, ktorým vzal predmetnú správu na vedomie a s odporúčaním Národnej rade Slovenskej republiky vziať ju na vedomie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku Národnej rady Slovenskej republiky, predkladám Národnej rade Slovenskej republiky návrh uznesenia, ktorý je súčasťou správy, a ten návrh uznesenia znie: Uznesenie Národnej rady Slovenskej republiky k správe Osobitého kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2022, tlač 1194. Národná rada Slovenskej republiky berie na vedomie správu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2022, tlač 1194. Pán predsedajúci, otvorte, prosím, rozpravu k tomuto bodu. Ďakujem, skončil som.
Kotleba, Marek, poslanec NR SR (2021-03-17):
Martin, ďakujem za tvoje vystúpenia a chcel by som sa ti aj poďakovať za to, že dotkol si sa aj toho športu, pretože v takýchto kategóriách, že muži boli v ženských kategóriách, by som doplnil, bolo to hlavne aj v atletike a bolo to aj v plávaní, kde na súťažiach v plávaní naozaj muži plávali v ženských kategóriách a jednoznačne vyhrali. No a nikto sa nemohol sťažovať, keďže na Západe je to už normálne. A v druhej, v druhej časti by som ešte chcel podotknúť len toľko, že musíme myslieť aj na tie deti, že čo to s nimi spraví, keď tie rodiny v dnešnej dobe máme aj neúplné. Nie každá rodina je zložená z matky a z otca, predsa tie rodiny sú už aj rozvedené, a čo by to s tými deťmi spravilo, keď dajme tomu to dieťa 4-5 rokov žilo v klasickej rodine s otcom a matkou a potom by zrazu otec žil s nejakým druhým mužom, mama by mala nejakú inú ženu, mali by prípadne striedavú starostlivosť, a naozaj na tie, na tieto deti, neviem si predstaviť, ako by to vplývalo, či nejaká štúdia je. Čiže voči tomuto sa musíme rázne ohradiť a podporiť tento zákon. Ďakujem pekne.
Kollár, Boris, predseda NR SR (2022-03-30):
Prosím, prezentujme sa a hlasujeme. (Hlasovanie.) Prítomných 126 poslancov, za 48, proti žiadny, zdržalo sa 77, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie v prvom čítaní o návrhu poslancov Pellegriniho, Sakovej, Tomáša, Šutaj Eštoka, Ferenčáka a Blcháča na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní, tlač 937, bod 63 schváleného programu. Dávam slovo poslancovi, ktorého určil navrhnutý gestorský výbor pre vzdelávanie, vedu, mládež a šport, poslancovi Augustínovi Hambálkovi, aby hlasovanie uviedol. Nech sa páči, pán poslanec, máte slovo. [Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Erika Tomáša, Matúša Šutaj Eštoka, Jána Ferenčáka a Jána Blcháča na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 937.]
Hort, Milan, podpredseda NR SR (2011-02-04):
Pán Paška bol posledný, ktorý bol prihlásený do diskusie formou písomnou. A teraz sa pýtam, kto sa hlási do rozpravy ústne? Pán poslanec Beblavý, pán poslanec Matovič, pán poslanec Muňko, pani poslankyňa Dubovcová, pán poslanec Osuský, pán poslanec Dostál, pán poslanec Richter. Uzatváram možnosť prihlásiť sa do rozpravy... Pán poslanec Kažimír, no skúste to stláčať vtedy, keď sa dá prihlásiť, a nie keď uzatvorím rozpravu. Skúste ten rokovací poriadok dodržiavať, dobre? Lebo prestanem byť nadštandardne tolerantný. Ďakujem pekne. Uzatváram možnosť prihlásiť sa do rozpravy. Celkom osem poslancov. Slovo má pán poslanec Miroslav Beblavý.
T. Mikuš, poslanec: (2007-06-20):
Výbor prerokoval túto spoločnú správu. Predtým bola správa prerokovaná vo výbore pre financie, rozpočet a menu, ústavnoprávnom výbore a výbore pre verejnú správu a regionálny rozvoj. K predmetnému vládnemu návrhu zákona zaujali výbory tieto stanoviská. Odporúčajú pre Národnú radu návrh schváliť výbor pre financie, rozpočet a menu zo dňa 14. júna, ústavnoprávny výbor z 13. júna, výbor pre verejnú správu zo 7. júna. Z uznesení výborov Národnej rady uvedených pod bodom III tejto správy nevyplynuli žiadne pozmeňujúce návrhy. Gestorský výbor odporúča Národnej rade vládny návrh zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zákona č. 612/2005 Z. z. (tlač 258), schváliť. Predmetnú správu výborov som bol uznesením výboru z 19. júna poverený predložiť. Súčasne ma výbor poveril, aby som okrem prednesenia správy navrhol aj postup pri hlasovaní o pozmeňujúcich a doplňujúcich návrhoch, ktoré mi vyplynuli z rozpravy, a dal hlasovať o predmetnom návrhu zákona ihneď po ukončení rozpravy. Vážená pani predsedajúca, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2019-05-13):
Ďakujem pekne, otváram rozpravu, písomne sa neprihlásil nikto, máte možnosť prihlásiť sa k tomuto bodu ústne. Končím možnosť prihlásiť sa do rozpravy, neprihlásil sa nikto. Vyhlasujem všeobecnú rozpravu k tomuto bodu za skončenú a prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1325 a spoločná správa výborov má tlač 1325a. Uviesť by ho mala pani ministerka zdravotníctva Kalavská, na ktorú si asi počkáme.	Vyhlasujem prestávku, kým nepríde pani ministerka. (Krátka prestávka.) (Po prestávke.)
Krajniak, Milan, poslanec NR SR (2016-12-06):
Ďakujem. Chcel by som informovať alebo pripomenúť členom výboru Národnej rady pre preskúmavanie rozhodnutí NBÚ, že naše dnešné zasadnutie bude o dvanástej v zabezpečenej miestnosti pri výboroch pre kontrolu SIS a vojenského spravodajstva. Ďakujem.
Huba, Mikuláš, poslanec NR SR (2013-10-23):
Ďakujem pekne za slovo. Vzhľadom na to, že na zajtra máme plánovanú 26. schôdzu, ktorá koliduje s bodmi hodina otázok, písomné odpovede členov vlády na interpelácie poslancov a interpelácie poslancov, navrhujem, aby tento bod bol presunutý na pondelok 28. v štandardnom čase, keďže v pondelok by sme mali rokovať, pokiaľ viem, ak nie, tak na utorok.
M. Číž, poslanec: (2002-11-19):
Ďakujem pekne.
Marosz, Ján, poslanec NR SR (2017-05-09):
Ďakujem za slovo. Žiadam zaradiť do rokovania bod programu, aby pán minister dopravy Érsek zverejnil zoznam všetkých vykúpených pozemkov pod bratislavský obchvat a takisto pod rýchlostnú cestu R7 smerom na Dunajskú Stredu. Zdôvodnenie: NDS vynaložila na tieto pozemky 370 mil. eur, mohla vynaložiť len 4 mil. eur. Pán podpredseda Bugár tiež participoval na týchto obchodoch, a preto daňoví poplatníci chcú vedieť, kto nakupoval, kto predával a za koľko predával. Ďakujem pekne.
Pellegrini, Peter, predseda NR SR (2015-07-01):
Pani poslankyňa Mezenská.
B. Bugár, podpredseda NR SR: (2002-05-16):
Nech sa páči, hlasujme. P. Finďo, poslanec: O námietke teraz hlasujeme, či sa bude hlasovať.
Saloň, Marián, poslanec NR SR (2020-04-02):
Ďakujem veľmi pekne. Ja by som sa chcel predkladateľa pozmeňovacieho návrhu spýtať, že ako sme prišli na vek dieťaťa 11 rokov, že prečo to nie je napríklad 12 alebo 15. A druhá otázka je, že čo v prípade, ak policajt odmietne nastúpiť do výkonu služby, ktorý mu dal príkaz jeho nadriadený, či už bezdôvodne, alebo uvedie dôvod, že sa stará o nezaopatrené dieťa doma. Ďakujem pekne.
Figeľ, Ján, podpredseda NR SR (2013-12-06):
Ďakujem pekne za výmeny názorov. Nasleduje ďalší rečník v rozprave Jozef Mihál. Nech sa páči.
Pellegrini, Peter, predseda NR SR (2015-03-17):
Hlasujeme o bode 67, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť. (Hlasovanie.) Prítomných 86 poslancov, za 78, zdržali sa 4, nehlasovali 4. Bod sme schválili.
Klus, Martin, podpredseda NR SR (2019-10-23):
Ďakujem. Pani poslankyňa Nehezová.
Jurinová, Erika, podpredsedníčka NR SR (2012-12-18):
Pán poslanec Érsek.
R. Madej, poslanec: (2004-05-12):
V našom návrhu sme navrhovali, aby študenti stredných a vysokých škôl, ktorí v súčasnej dobe, teda v dobe, keď majú možnosť platiť za seba odvody na invalidné a dôchodkové poistenie, 95 percent z nich si tieto odvody neplatí, pretože jednoducho z tých vymeriavacích základov pre nich by vznikli naozaj vysoké mesačné náklady, sú tieto dôsledky, ktoré pre nich môžu vzniknúť, naozaj veľmi vážne riziká. Predmetný návrh, ktorý sme dali, bol naozaj systémový a zachovával hlavne poistný princíp, na ktorom je postavený celý zákon o sociálnom poistení. Na druhej strane predkladaný vládny návrh zákona, ktorý je momentálne len v prvom čítaní, obchádza systémové riešenia v tomto zmysle a naozaj, čo sa týka výšky invalidného dôchodku, je veľmi, ale naozaj veľmi likvidačný pre prípadných invalidov, študentov, invalidov z mladosti. Pán minister, rád by som vás týmto oslovil a dovolím si špeciálne upriamiť vás na pozornosť a naozaj sa vás pýtam, či dôchodok, ktorý ste aj k predmetnému zákonu uviedli v doložke finančných, ekonomických, environmentálnych vplyvov a vplyvov na zamestnanosť, invalidný dôchodok vo výške 2 941 korún, či považujete za naozaj adekvátny a dostačujúci, invalidný dôchodok v takejto výške. Je to strašné, že takéto niečo dokáže prísť do parlamentu s tým, že budeme kupčiť o tej výške, ktorá...
Zmajkovičová, Renáta, podpredsedníčka NR SR (2014-07-03):
Ďakujem. Dávam slovo spoločnému spravodajcovi z výboru pre financie a rozpočet poslancovi Štefanovi Hrehovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2019-04-04):
Poslanec Baránik.
Hrušovský, Pavol, podpredseda NR SR (2010-12-14):
Hlasujeme, páni poslanci, o bodoch zo spoločnej správy 7, 9, 15, 17. (Hlasovanie.) 144 prítomných, 1 za, 122 proti, 20 sa zdržalo 1 nehlasoval. Neschválili sme uvedené body zo spoločnej správy. (Ruch v sále.) Prosím o kľud, páni poslanci, pán poslanec Kaník. Nech sa páči, pán poslanec.
J. Laššáková, poslankyňa: (2003-10-28):
Z. Martináková, podpredsedníčka NR SR: Prosím, hlasujeme o postúpení návrhu zákona do tretieho čítania. (Hlasovanie.) Prítomných 137 poslancov, za návrh hlasovalo 115, proti 4, zdržalo sa 18. Schválili sme postúpenie návrhu zákona do tretieho čítania.
Paška, Pavol, predseda NR SR (2014-05-28):
Dobre, čiže hlasujeme o námietke. Ak nezíska podporu, nebudeme vôbec o vašom návrhu hlasovať. Dobre.
Blanár, Juraj, podpredseda NR SR (2020-12-01):
To bolo stručné, pán podpredseda. Teraz poprosím spoločného spravodajcu z výboru pre financie a rozpočet pána poslanca Milana Kuriaka, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Krajcer, Daniel, minister kultúry SR (2011-02-03):
Áno.
P. Hrušovský, predseda NR SR: (2003-12-04):
(Hlasovanie.) 135 prítomných, 76 za návrh, 46 proti, 12 sa zdržalo, 1 nehlasoval. Konštatujem, že návrh zákona sme schválili. Ďakujem pani poslankyni. Panie poslankyne, páni poslanci, chcem vás informovať, že na základe dohody v poslaneckom grémiu budeme dnes rokovať, ak neprerokujeme do 19.00 hodiny všetky pánom prezidentom vrátené zákony aj po 19.00 hodine s tým, že rokovanie prerušíme potom, keď tieto návrhy zákona odhlasujeme. Takže, teraz by som... Áno, dnes budeme o nich aj hlasovať... (Ruch v rokovacej sále.) Pristúpime k rokovaniu o pánom prezidentom vrátenom zákone zo 6. novembra 2003 o dani z prevodu a prechodu nehnuteľností a o zmene a doplnení zákona 36/67 o znalcoch a tlmočníkoch v znení zákona 238/2000 Z. z. , ktorý pán prezident vrátil na opätovné prerokovanie. Prosím teraz... Páni poslanci, vyhlasujem desaťminútovú prestávku. Páni poslanci, budeme pokračovať o 18.10 hod.
Grendel, Gábor, podpredseda NR SR (2021-05-13):
Takže poprosím pána spravodajcu, aby uviedol hlasovanie o vládnom návrhu zákona, ktorým sa dopĺňa zákon č. 309/2009 o podpore obnoviteľných zdrojov energie, tlač 496. Nech sa páči.
Paška, Pavol, poslanec NR SR (2012-02-29):
Ďakujem pekne. Vážený pán predseda, žiadam, aby do programu dnešnej schôdze bol doplnený nový bod – uznesenie Národnej rady Slovenskej republiky ku krízovému stavu vo finančnej správe Slovenskej republiky, ktorého text znie: Národná rada Slovenskej republiky žiada vládu Slovenskej republiky okamžite vykonať opatrenia na riešenie kritickej situácie v daňovom informačnom systéme finančného riaditeľstva, bezodkladne predložiť návrh na skrátené legislatívne konanie o návrhu zákona, ktorým sa mení a dopĺňa zákon č. 563/2009, je to predĺženie lehoty na zavedenie povinnosti daňovým subjektom doručovať podania elektronickými prostriedkami a bezodkladne predložiť návrh na skrátené legislatívne konanie o návrhu zákona, ktorým sa mení a dopĺňa zákon č. 333 o orgánoch štátnej správy. Je evidentné, že minister financií Ivan Mikloš a nominanti SDKÚ – DS, ktorí zodpovedajú za chod finančnej správy, ako aj za implementáciu a prechod na nový informačný systém... (Prerušenie vystúpenia časomerom.)
Žiga, Peter, podpredseda NR SR (2024-06-11):
Prezentujme sa a hlasujme. (Hlasovanie.) 140 prítomných, 77 za, 61 proti, 1 sa zdržal, 1 nehlasoval. Pristúpime k tretiemu čítaniu . Otváram rozpravu v rámci tretieho čítania. Chcem sa opýtať, či sa hlási niekto do rozpravy. Končím možnosť prihlásiť sa do rozpravy. Konštatujem, že, vyhlasujem teda rozpravu za skončenú. Budeme hlasovať o vrátenom zákone ako o celku. Pán spravodajca, prosím, uveďte odporúčanie gestorského výboru.
Žiga, Peter, podpredseda NR SR (2024-02-21):
Ďalším vystupujúcim v rozprave je pán poslanec Matovič.
Ďuriš Nicholsonová, Lucia, podpredsedníčka NR SR (2019-01-29):
Šesť faktických poznámok na vaše vystúpenie. Končím možnosť prihlásiť sa. Pán poslanec Sopko.
Lukáč, Vincent, poslanec NR SR (2010-07-08):
Sľubujem. (Potlesk.)
Bittó, Cigániková, Jana, poslankyňa NR SR (2021-02-05):
Ďakujem pekne. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Drdul, Dominik, poslanec NR SR (2021-03-17):
Tri mi postačia. Ďakujem. (Päťminútová prestávka.) (Po prestávke.)
Pčolinský, Peter, poslanec NR SR (2022-02-22):
Ďakujem pekne. Pán poslanec, vy ste hovoril o pani Santusovej a o tých povýšeniach tam všelijakých, čo sa sľubovali. Tak ak ste pozorne čítali, tak Dianu Santusovú chceli „urobiť“ na korupcii, aby to mal v príslušnosti Úrad špeciálnej prokuratúry. A tá korupcia mala spočívať v tom, že mala mať sľúbené bližšie nešpecifikované miesto v Slovenskej informačnej službe. To mala byť tá korupcia, hej? Sú takí štyria vyšetrovatelia, ktorí sú podpísaní pod vznesením obvinenia bývalému riaditeľovi SIS, môjmu bratovi. Boli to radoví vyšetrovatelia. A teraz počúvajte! Ľubomír Daňko, stal sa riaditeľom NAKA. Miroslav Chudý, riaditeľ odboru Bratislava NAKA. Rudolf Patka, riaditeľ odboru západ NAKA, Ján Čurilla, zástupca riaditeľa odboru NAKA Bratislava. Všetci títo štyria boli podpísaní pod vznesením, pod obvinením môjho brata. A ja sa pýtam, keď Santusová mala mať bližšie nešpecifikované sľúbené miesto a mala to byť korupcia, a hentí štyria čo? Však všetci dostali funkcie. A ja sa pýtam: Toto nebola korupcia? Nemali niečo sľúbené za to, že odstránia riaditeľa SIS a za to, že budú robiť to, čo robia? Toto nie je korupcia? No nie je, lebo toto sú naši chlapci. (Potlesk.)
Kollár, Boris, predseda NR SR (2020-07-07):
Áno, prosím pekne, do zápisu dajte, toto nie je bod zmeny programu Národnej rady, to znamená, že je to len do zápisu. Prosím uviesť do zápisu. Ďakujem. Pán poslanec Fico, nech sa páči, máte slovo, pán poslanec.
Susko, Boris, poslanec NR SR (2020-06-03):
Ďakujem pekne za slovo. Vážený pán poslanec, chcel by som sa vás opýtať jednu vec, ktorú ste povedali, síce nie v tomto prvom čítaní, ale v záverečnom slove k skrátenému legislatívnemu konaniu, a keďže na to sa nedá reagovať, tak využijem tento priestor. A povedali ste, že tento návrh zákona rieši to, aby kluby nemuseli vracať posledné tri mesiace svojich príspevkov. A ja sa chcem opýtať, kde konkrétne, keby ste mi vedeli odcitovať to ustanovenie tohto návrhu zákona, ktoré to konkrétne rieši. Lebo ja som sa to teda tam nedočítal. Dočítal som sa, že idete zrušiť povinné rozdeľovanie prostriedkov zo štátneho rozpočtu, na ktoré, respektíve z príspevkov na deti a mládež, na talentovaných športovcov, na športovú reprezentáciu; chápem v tejto situácii; a že idete zvyšovať výdavky na správu a prevádzku Národného športového zväzu a jednotlivých zväzov z 15 % na 20 %, čomu teda už úplne nerozumiem, lebo je to na administratívne účely, nie na činnosť klubov, ale; tiež v poriadku; ale nikde som tam nenašiel to, čo ste hovorili, čiže keby ste mi mohli konkrétne odcitovať ustanovenie, ktoré rieši to, čo ste povedali. Ako dôvod na skrátené a vôbec dôvod na prijatie tohto zákona. Ďakujem.
R. Raši, minister zdravotníctva SR: (2008-09-11):
Návrhom zákona sa novelizujú viaceré zákony v oblasti zdravotníctva, ktoré obsahujú ustanovenia upravujúce sumy uvedené v slovenských korunách. Novelizácia uvedených ustanovení nadväzuje na generálny zákon č. 659/2007 Z. z. o zavedení meny euro v Slovenskej republike a o zmene a doplnení niektorých zákonov. Vážený pán predsedajúci, vážené pani poslankyne, vážení páni poslanci, dovoľte mi vysloviť presvedčenie, že predložený návrh zákona podporíte. Ďakujem.
Kollár, Boris, predseda NR SR (2022-02-23):
Teraz vystúpi v rozprave pán poslanec Saloň. Nech sa páči, pán poslanec, máte slovo.